**Ministru kabineta rīkojuma projekta “Par finansējuma sadalījumu pašvaldībām – atlaišanas pabalstu nodrošināšanai pedagogiem internātskolu likvidācijas un reorganizācijas gadījumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts “ Par finansējuma sadalījumu pašvaldībām – atlaišanas pabalstu nodrošināšanai pedagogiem internātskolu likvidācijas un reorganizācijas gadījumā” (turpmāk – rīkojuma projekts) izstrādāts pamatojoties uz Ministru kabineta 2018.gada 17.jūlija sēdes protokollēmuma (prot. Nr. 33 56.§) “Informatīvais ziņojums "Par nepieciešamo finansējumu atlaišanas pabalstu nodrošināšanai pedagogiem internātskolu likvidācijas un reorganizācijas gadījumā”” 4.punktā doto uzdevumu - Izglītības un zinātnes ministrijai (turpmāk – ministrija) detalizēti izvērtēt un apkopot pašvaldību iesniegto informāciju par nepieciešamo finansējumu internātskolu pedagogu atlaišanas pabalstu kompensēšanai atbilstoši informatīvajā ziņojumā minētajiem kritērijiem, sagatavot Ministru kabineta rīkojuma projektu par vienreizēju speciālu risinājumu finansējuma piešķiršanai pašvaldībām, nepārsniedzot šī protokollēmuma 2.punktā minēto apmēru, un iesniegt izskatīšanai Ministru kabineta sēdē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Izglītības likuma pārejas noteikumu 61. punktam pašvaldību internātskolas uzturēšanu valsts turpina līdzfinansēt līdz 2018. gada 31. decembrim. Kārtību, kādā pašvaldībām aprēķina un piešķir mērķdotāciju internātskolu uzturēšanai nosaka Ministru kabineta 2017. gada 19. decembra noteikumi Nr. 792 “Kārtība, kādā pašvaldībām aprēķina un piešķir mērķdotāciju internātskolu uzturēšanas izdevumu daļējai segšanai par internātskolā uzņemtajiem izglītojamiem”, kas paredz, ka internātskolas likvidācijas vai reorganizācijas gadījumā tiek pārtraukta mērķdotācijas pārskaitīšana pašvaldībai, sākot ar internātskolas likvidācijas vai reorganizācijas dienu. Ņemot vērā, ka sākot ar 2019.gada 1.janvāri pašvaldībām būs no sava budžeta jānodrošina internātskolas uzturēšanas izdevumi, ir pašvaldības, kuras ir pieņēmušas lēmumu par internātskolu slēgšanu.  Ministrija līdz 2018. gada 31. maijam ir saskaņojusi piecu pašvaldību lēmumus par internātskolu likvidāciju vai reorganizāciju:  1. Aglonas novada pašvaldības lēmums (28.02.2018.) par Aglonas internātvidusskolas  likvidāciju ar 2018. gada 31. augustu;  2. Alūksnes novada pašvaldības lēmums (22.02.2018.) par Liepnas internātpamatskolas likvidāciju ar 2018. gada 31. augustu;  3. Mālpils novada pašvaldības lēmums (28.02.2018.) par Mālpils internātpamatskolas likvidāciju ar 2018. gada 31. augustu;  4. Salas novada pašvaldības lēmums (22.02.2018.) par Biržu internātpamatskolas reorganizāciju ar 2018. gada 31. augustu;  5. Vaiņodes novada pašvaldības lēmums (19.12.2017.) par Vaiņodes internātpamatskolas likvidāciju ar 2018. gada 15. jūniju.  Ir radusies situācija, ka pašvaldībām ir nepieciešams papildus finansējums internātskolu pedagogu atlaišanas pabalstu kompensācijai. Līdzīga situācija bija arī 2017. gadā, kad tika slēgtas 3 internātskolas un izprotot izveidojušos situāciju, valdība apstiprināja vienreizēju, speciālu risinājumu finansējuma piešķiršanai pašvaldībām, kuras ir pieņēmušas lēmumu par internātskolu reorganizāciju vai likvidāciju, pedagogu atlaišanas pabalstu daļējai kompensācijai. Piešķirot pašvaldībām valsts budžeta finansējumu internātskolu pedagogu atlaišanas pabalstu kompensēšanai 2017.gadā, tika ievēroti šādi kritēriji:  1) 50 procentu apmērā no kopējā pašvaldību izmaksātā pedagogu atlaišanas pabalstu finansējuma;  2) tikai no valsts budžeta mērķdotācijas finansēto pedagogu atlaišanas pabalstu daļējai kompensācijai, aprēķinā neiekļaujot no pašvaldības budžeta piešķirto finansējumu;  3) tikai tiem pedagogiem, kuri internātskolu likvidācijas un reorganizācijas rezultātā darba tiesiskās attiecības neturpina nevienā izglītības iestādē.  Lai nodrošinātu atlaišanas pabalstu izmaksu pedagogiem, kas zaudē darbu izglītības iestāžu likvidācijas vai reorganizācijas gadījumā, ja reorganizācija vai likvidācija ir pabeigta ne vēlāk kā līdz 2018. gada 31. augustam, Ministru kabinets 2018. gada 17. jūlija sēdē, izvērtējot finansiālās iespējas, atbalstīja vienreizēju speciālu risinājumu finansējuma piešķiršanai pašvaldībām, kuras ir pieņēmušas lēmumu par internātskolu reorganizāciju vai likvidāciju līdz 2018. gada 31. augustam, internātskolu pedagogu atlaišanas pabalstu kompensācijai 2018.gadā, nepārsniedzot piešķirtā finansējuma 300 000 apmēru un ievērojot šādus kritērijus:  1) 100 procentu apmērā no kopējā pašvaldību izmaksātā pedagogu atlaišanas pabalstu finansējuma;  2) tikai no valsts budžeta mērķdotācijas finansēto pedagogu atlaišanas pabalstu daļējai kompensācijai, aprēķinā neiekļaujot no pašvaldības budžeta piešķirto finansējumu;  3) tikai tiem pedagogiem, kuri internātskolu likvidācijas un reorganizācijas rezultātā darba tiesiskās attiecības neturpina jaunizveidotajā izglītības iestādē.  Ministrija ir saņēmusi vēstules no piecām pašvaldībās, kurās tiek apliecināts, ka aprēķinot atlaišanas pabalstus, ņemts vērā tikai finansējums no valsts budžeta. Papildu nepieciešamā finansējuma apjoms, kas nepieciešams pedagogu atlaišanas pabalstu nodrošināšanai piecu internātskolu likvidācijas un reorganizācijas gadījumā ir 225 748,82 *euro* apmērā, tai skaitā:   1. Aglonas novada pašvaldībai – 34 635,29 *euro;* 2. Alūksnes novada pašvaldībai – 50 240,64 *euro;* 3. Mālpils novada pašvaldībai – 44 004,81 *euro;* 4. Salas novada pašvaldībai – 58 114,98 *euro;* 5. Vaiņodes novada pašvaldībai – 38 753,10 *euro.* |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Piecu pašvaldību internātskolu pedagogi. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
|  | 2018.gads | | Turpmākie trīs gadi (*euro*) | | | | |
| 2019. | | 2020. | | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 65 081 846 | 0 | 64 781 846 | 0 | 64 781 846 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 65 081 846 | 0 | 64 781 846 | 0 | 64 781 846 | 0 | 0 |
| 2. Budžeta izdevumi | 65 081 846 | 0 | 64 781 846 | 0 | 64 781 846 | 0 | 0 |
| 2.1. valsts pamatbudžets | 65 081 846 | 0 | 64 781 846 | 0 | 64 781 846 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Budžeta resora “62.Mērķdotācijas pašvaldībām” pamatbudžeta programmā 01.00.00 “Mērķdotācijas izglītības pasākumiem” 2018.gadā plānots finansējums 65 081 846 *euro* apmērā (tai skaitā ņemot vērā ar 2018.gada 2.augusta Finanšu ministrijas rīkojumu Nr.280 “Par budžeta apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām” veikto pārdali no budžeta resora “62.Mērķdotācijas pašvaldībām” pamatbudžeta programmas 11.00.00 “Mērķdotācijas internātskolu uzturēšanas izdevumu daļējai segšanai” 300 000 *euro* apmērā, lai saskaņā ar Ministru kabineta 2018.gada 17.jūlija sēdes protokola Nr.33 56.§. 2.punktu nodrošinātu papildu nepieciešamo finansējumu pašvaldībām pedagogu atlaišanas pabalstu izmaksai internātskolu likvidācijas un reorganizācijas gadījumā).  Finansējuma apjoms, kas nepieciešams pedagogu atlaišanas pabalstu nodrošināšanai piecu internātskolu likvidācijas un reorganizācijas gadījumā ir 225 748,82 *euro* , tai skaitā:   1. Aglonas novada pašvaldībai – 34 635,29 *euro;* 2. Alūksnes novada pašvaldībai – 50 240,64 *euro;* 3. Mālpils novada pašvaldībai – 44 004,81 *euro;* 4. Salas novada pašvaldībai – 58 114,98 *euro;* 5. Vaiņodes novada pašvaldībai – 38 753,10 *euro.*   Pašvaldību iesūtītās vēstules ar nepieciešamā finansējuma apmēru pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Rīkojuma projekts tiks īstenots ministrijai 62.resora “Mērķdotācijas pašvaldībām” budžeta programmā 01.00.00 “Mērķdotācijas izglītības pasākumiem” piešķirtā finansējuma ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, novadu un republikas pilsētu pašvaldības, pašvaldību vispārējās izglītības iestādes – internātskolas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

28.08.2018.

A.Trokša, 67047858 [Alise.Troksa@izm.gov.lv](mailto:Alise.Troksa@izm.gov.lv)

A.Veidemanis, 67047831

[Arturs.Veidemanis@iznm.gov.lv](mailto:Arturs.Veidemanis@iznm.gov.lv)